Varsinais-Suomen Bioanalyytikot ry 12.5.2022

Jäsenkirje

Hei!

**MA 23.5.22 KLO 17.00 FÖLIN VESIBUSSILLA PIKNIKILLE RUISSALOON**

Fölin vesibussin aloittaessa liikennöinnin ma 23.5. lähdemme pienelle vesimatkalle Ruissaloon.

Vesibussi kulkee Turun keskustasta Martinsillalta (Itäisen Rantakadun puolelta) Ruissaloon.

Lähdetään matkaan M/S Jaarlilla klo 17.00 (tule ajoissa), jolloin olemme Ruissalon kansanpuistossa klo 17.45.

Paluumatkalle lähdemme klo 19.15, jolloin olemme takaisin Martinsillalla klo 19.55.

Yhdistys kustantaa matkan (voit tietysti käyttää mahdollista omaakin korttia) ja tarjoaa pientä purtavaa ja palanpainiketta. Toki omiakin eväitä voi ottaa mukaan.

Ilmoittauduthan 22.5. mennessä yhdistyksen sähköpostiin bioanalyytikot@gmail.com

Jollet halua tulla vesibussilla tai aikataulut eivät sovi, pääset kansanpuistoon myös bussilla tai omalla autolla.

**KYSELY JÄSENISTÖLLE JA ARVONTA**

Viime kirjeessä pyysimme teitä kertomaan bioanalyytikoiden osaamisesta potilaan diagnosoinnissa, tutkimuksessa ja hoidossa.

Poimintoja vastauksista:

”Bioanalyytikolla on kliinisen laboratoriotyön kokonaisuuden osaamista, sekä lisäksi oman erikoisalansa asiantuntijuus.”

”Bioanalyytikon erikoisosaaminen tässä kohtaa on näytteenoton ja näytteen laadun sekä itse analyysin onnistumisen arvioiminen, joihin liittyy suoraan analyysissa saadun tuloksen luotettavuus.”

”Kun labran palvelut, eli näytteenottajat ja erilaiset analyysit, puuttuvat käytöstä, se kyllä huomataan erittäin nopeasti ja sen merkitys muiden toimintojen kannalta nousee arvoon korkeimpaan, esim. lakon aikana.”

”Bioanalyytikko omaa hyvän tilannetajun, monialaisen osaamisen ja itsenäisten ja tarvittaessa nopeiden päätösten tekokyvyn.”

Kiitokset vastauksista! Olemme yhteydessä suoraan lahjakortin saajiin!